
PARTEA OFICIALA 
No. 279/1940. Nr. 6/1940 


$ Concurs la postul de cantor 
din Eriu-Sâncraiu 


Li 


Necrolog. 
Pentru complectarea postului de cantor din paro- 


aceia ace 1 cunostinta Veneatulu Cer [ma Ei Sanerau ia. Sala, protopepiatul Tăşnad, se 
ş : iu : publică concurs pe data de 25 Februarie 1940. 

protopop emerit, asesor consistorial, preot pensionar» 
fost paroh în Beiuş Şoncuiuş, în ziua de 26 Ianuarie 
crt., a repausat în Domnul în anul al 74-lea al vieţii 
i iei A A A 

i d 00 rise at apa snfletului repausatu- Sloaleleiă SI Bigniui, A Ă nani 
lui lor în Hristos Frate, vor educe la altarul Dom-! , Concunenjiiis9 Vas. prezenta UA ia că SuuneSy 
nului sufragiile pii indafinzta iii i î S'au sârbători până la data de 14 Februarie a. c. a- 

, ” ducând cu sine actele trebuincioase. 
Oradea, 29 lanuarie 1940, Eriu-Sâncraiu, la 18 lanuarie 1940, 


Retribuţiuni: 
Locuinţă cu 400 siD grădină, 
8 jug. cad. pământ arabil, 


Curatorul. 


Nr. 4/940 
No. 201/1940. 


Concurs la postul de cantor 


din filia: Răteşti Combaterea tifosului exantematic 


Publicând mai jos adresa On-lui Minister al Cul- 
telor şi Artelor No. 52761/1940, invităm pe toți 
Preoţii Diecezei să-şi dea întregul lor concurs pentru 
prevenirea şi combaterea boalei atât de lipicioase şi 


„ Pentru complectarea postului de cantor din filia 
Răteşti (parohia Beltiug) jud. Satu-Mare, protopopia- 
tul Supurul de jos, se publică concurs pe data de 25 


Febr. 1940. sit AI : ; 
Retribuţiuni: de primejdioase, cum este tifosul exantematic, La acest 
Ă iei Ă Circular alăturăm şi câte un exemplar din instrucțiu- 
6 jugh. pământ arabil, njle date de On. Ministerul Sănătăţii şi Ocrotirilor 
1  fânaţ, sociale, 


Drept de păşunat pentru 1 vită, SP 
Drept la pădurea urbarială, Prea Sfinjiie, 
Ştolelele obişnuite, Ministerul Sănătăţii şi Ocrotirilor Sociate, sesizându-se de 
Locuinţă. pericolul pe care-l prezintă recrudescenţa tifosului exantematic 
SR , N „1 ameninjând să iasă din starea endemică în care se găseşte în 
Concurenţii se vor prezenta în una din Dumineci | anumite puncte ale țării şi să se transforme în stare epidemică, 
sau Sărbători până la data de 25 Febr. aducând cu | cu urmările cele mai dezastruoase pentru populaţia civilă şi oşti- 
sine actele trebuincioase. rea concentrată, întreprinde o luptă de prevenire şi combatere, 
Ș în legătura şi colaborare cu toate Ministerele, care, prin orga- 
Beltiug, la 20 lan. 1940, aa. funcţionarea, competinţa şi personalul lor, au atingere 
Curatorul, | cu sănătatea şi higiena poporului. 
In ceea ce priveşte Ministerul Cultelor şi Artelor, cola- 
borarea ce ni se cere şi pe care o putem oferi este concursul 


O BCU CLUJ 


26 VESIITORUL 





preoţimii ţării spre aplicarea practică, la faţa locului, a mă- 
surilor şi mijloacelor care se propun şi de care dispun auto- 
vităţile publice cum şi posibilităţile fiecărei familii. 

Ivirea şi întinderea tifosului exantematic în aceste vre- 
muri, când populaţia circulă dela o localitate la alta pentru 
procurarea mijloacelor de existenţă şi când au loc concentrări 
de trupe cu osebire în vreme de iarnă, ar constitui un flagel 
asemănător celui din timpul marelui răsboi, căruia i-au căzut 
victime sute de mii de vieţi omeneşti, civile şi militare. 

De aceea şi măsurile, care se indică şi aplică, au carac- 
ter imperativ şi de extremă urgenţă, cunoscâudu-se starea pre- 
cară sanitară a satelor şi a mahalalelor oraşelor, precum şi 
spiritul refractar al ţărănimii la orice măsuri de higienă cu 
deosebire acum in vreme de iarnă. 

Din acest punct de vedere, nimeni altul nu poate avea 
un rol mai hotărîtor asupra poporului decât preoțimea ţării, 
pentru cuvântul că preotul trăeşte în mijlocul poporului, îi cu- 
noaşte toate nevoile, iar prin cuvântul lui, îmbrăcat în autori- 
tatea morală, poate determina schimbarea mentalităţii mulţimii 
şi ajuta în cea mai mare şi mai eficace măsură la prevenirea 
titosului exantematic. 

Primejdia ce se semnalează în unele părţi ale ţării poate 
fi aşa de mare încât, în ceeace priveşte preoțimea, este cazul 
a se întreprinde de urgenţă un apostolat creştin-naţional sanitar. 

Ne îndreptăm cu aceste gânduri către Prea Sfinţia Voastră, 
rugându-Vă să binevoiţi a da tot concursul în lupta ce se în- 
cepe pentru prevenirea tifosului exantematic de către Ministe- 
rul Sănătăţii în colaborare cu toate celealalte Ministere. 

Solicităm călduros o conlucrare pricepută şi devotată a 
preoțimii române, pornită din spiritul de j=rtfă a! Evangheliei 
şi din tradiţia de veacuri a Bisericii naţionale. 

Roadele acestei colaborări vor fi încă un titlu de vred- 
nicie şi de recunoştinţă pentru preoțimea ţării, care se va re- 
sirânge asupra bisericii româneşti. ” 

Vitalitatea bisericii naţionale se va verifica şi de astă dată 
prin încadrarea ei în lupta pentru prevenirea unei epidemii ale 
cărei ravagii vor fi ireparabile, şi pentru stat şi pentru biserică. 

Părerea noastră este că preoțimea îşi poate destăşura 
partea ei de colaborare la aplicarea măsurilor locale de hi- 
gienă şi deparazitare, întrucât este cunoscut că agentul purtă- 
tor şi transmiţător al tifosului exantematic este păduchele de 

corp, un parazit care se vede şi care se poate distruge cu în- 
lesnire de îiecare om şi de fiecare familie. 

In acest scop vă rugăm să binevoiţi a dispune următoa- 
rele, cu urgenţa pe care o impune primejdia epidemiei: 

a) Toţi preoţii fiecărei eparhii să aducă la cunoştinţa 
agentului sanitar cel mai apropiat situaţia sanitară din paro- 
hiile şi enoriile respective, semnalând cazurile de tifos exan- 
tematic cum şi orice caz suspect cu simptome de titos. 

b) Fiecare preot, care cunoaşte starea de higienă corpo- 
rală a enoriaşilor săi, să meargă din casă în casă în tot cu 
prinsul enoriei Sfinţiei Sale, să sfătuiască, să îndemne şi să 
îndrumeze pe enoriaşi pentru deparazitare şi pentru higiena 
corpului şi a locuinţei, recomandând folosirea instalaţiilor de 
această natură acolo unde sunt, sfătuind cu toată insistența 
folosirea mijloacelor practice de care dispune fiecare familie 
ca : săpun, petrol, un tuci pentru fiert, o maşină sau fier de 
călcat. 

Cu prilejul acestei vizite sanitare, preoţii vor lăsa în fie- 
care casă instrucțiunile pe cari le dă, prin afişe tipărite sau 
chiar broşuri, Ministerul Sănătăţii. 

c) Preoţimea să îndemne şi să îndrumeze pe credincioşi 
pentru asistenţa creştină în scopul de a se cumpăra: săpun, 
petrol, rufărie și lemne pentru familiile sărace. 

Preoţii îşi vor asocia la această operă de mobilizare sa- 
nitară locală pe învăţători, pe fruntaşii parohiei şi pe ceilalţi 
funcţionari locali, care vor primi ordine şi dispoziţii pentru 
lucrare de prevenire şi combatere a tifosului exantematic, dela 
autorităţile de care depind. 

d) Să se ţină predici în biserică cu conţinut sanitar şi cu 
aplicare directă la primejdia tifosului exantematic în toate săr- 
bătorile ce se apropie. 

e) Fiecare preot să fie obligat a raporta direct Ministe- 
rului Cultelor şi Artelor îeiul cum s'au executat dispoziţiile 
menţionate mai sus pentru ca Ministerul să poată aprecia şi 
eventual recompensa pe cei devotați serviciului şi ca să poată 
avea şi materialul documentar necesar peniru 0 organizare 
uniformă a activităţii preoţimii. 


Primiţi, Vă rugăm, Preasfinţite, asigurarea deosebitei 
noastre consideraţiuni. 
MINISTRU. DIRECTOR, 


ss. Indescifrabil ss. Indescitrabil 

















PARTEA NEOFICIALĂ 


„Concepţia ortodoxă despre cultură“ 


Acesta a îost subiectul unei conferențe ţinute de 
d, Nichifor Crainic, cunoscutul poet, director al Gân- 
dirii, protesor la Facultatea de teologie ortodoxă a 
universităţii din Bucureşti. Conterenţa a avut loc în 
Teatrul Regina Maria din localitate (13. 1. 1940), în 
urma inițiativei P. S. Sale Nicolae Popovici, episcopul 
ortodox al Orâzii. 

După o justificare a titlului conferenţei sale, vor- 
bitorul defineşte câteva noțiuni generale: cultură (to- 
talitatea creaţiilor geniului omenesc), cult (totalitatea 
acestor creații puse în slujba dumnezeească), stil (fe- 
lul orânduirii acestor creaţii făcute de Biserică; Sta- 
tele n'au creat stiluri); natură (zidire, creaţie, lume 
materială, — pentru a o deosebi de cultură, nota spe- 
cifică a omului, căci nici mineralele, nici vegetalele, 
nici animalele, inferioare omului, nici îngerii, superiori 


lui, nu creiază cultură; ea fiind proprie omului) etc. 
Cu aceste dafiniţii toți putem îi de acord. Conferenţia- 
rul însuşi a recunoscul că partea cea mai mare a con- 
ferenţei sale ar justifica un titlu mai general: »Con- 
cepţia creștină despre cultură«. Dacă s'a oprit la titlul 
de concepție »orfodoxă«, e pentrucă ţine să arate 
unele deosebiri între Biserica ortodoxă şi cea catolică. 
De cea protestantă nu poate îi vorbă, deoarece ea n'a 
creat nimic, distrugând prin înlăturarea tradiţiei şi prin 
subiectivismul ei critic exagerat toate valorile culturale. 
Care sunt aceste deosebiri după d. N. Crainic? 
Mai întâi la pictură, zice D-Sa, Biserica ortodoxă 
e mai largă, mai îngăduitoare, mai înțelegătoare decât 
cea catolică. Erminia sau canonul picturei bizantine 
prevede zugrăvirea, pe pereţii din afară ai bisericei, a 
unei întregi serii de oameni de geniu (genialitate== 

chipul dumnezeesc cel mai înalt în omenire): Homer, 
Plato, Aristotel, Pitagora, Sibila, Apollo filosoful etc. 
Mai mult, se pravede îiecare verset sau înscripţie cu 
care ei trebue zugrăviți pentru a arăta cum au pre- 
vestit sau prefigurat pe Mântuitorul. Acest fenomen 
pictural, pretinde vorbitorul, e necunoscut în catolicism, 

Inexact. 

Cucernic pelerin al Italiei străbune, cântăreț al 
Romei pelerinagiilor, îndrăgostit de felibrii lui Mistral 
şi de Pan.iatinitate, d. Crainic ştie foarte bine (dar a 
scăpat din vedere în după amiaza zilei amintite) că 
Rafiaello Sanzio are în »stanzec<-le şi »loggec<.le din 
Vatican şi neîntrecutele tablouri: Şcoala din Atena, 
Parnasul, Disputa. Michelangelo încă înfâţişează, ală- 
turi de prooroci, şi Sibile în celebra lui Judecată de 
apoi. Exemplul acestor corifei ai pictorilor na ră- 
mas fără urmări în istoria picturei apusene. Ne-ar duce 
prea departe să urmârim anume acest subiect, atins 
de D-Sa în treacăt, dar anume ca să pură catolici- 
smul în inferioritate. 

Fiindcă nu de mult s'a sărbătorit cincantenarul 
morții lui Mihai Eminescu, amintim un crâmpei din 
frumosul imn închinat de el Bisericei catolice, ca in- 
stituție universală. »Caracteristic şi vrednic a se recu- 
noaşte în favoarea catolicismului — zice Eminescu — 
e tendința de a nu baza creşterea poporului pe idei 
abstracte, care să convingă capul, ci pe idei redate 
intuitiv, care să îmblânzească inima; de aceea îru- 
moasele arte au fost cele mai puternice arme ale Bi- 
sericei. Arhitectura, muzica, sculptura şi poezia au fost 
puse în serviciul Bisericei, pentru a da în această 
sferă curată, neatinsă de nici o suflare impură, un adă- 
post suiletului omeresc, atât de bântuit sau de patimi 
sau de golul lui propriu, de urit,,. Arta bisericească 
a cultivat în pictură frumosul în “cuilinea perfecţiei, 
muzica şi arhitectura în genul sublim... Toate po 
poarele care posedă înaltă civilizaţiune astă dacă nu 
sunt, au îost măcar mult timp catolicec, (»Religia« 
din Articole politice de M. Eminescu). 


Aceste adevăruri formulate atât de lapidar de ma- 
rele poet şi gânditor au fost reluate şi desvoltate mai 
târziu de d. Sextil Puşcariu în a sa »lstoria literaturii 
române« (Partea I, Sibiu, Astra, 1921). D. Puşcariu 
arată cu nenumărate exemple, cum »arta fu strânsă 
de pravilele celei mai conservative dintre biserici« (p. 
20); cum umbra, perspectivele sunt necunoscute, pei- 
sagiul disprețuit; chiar figurile omeneşti par mai mult 
amănunte decorative, ţapene, drepte, îmbrăcate pânâ 
la gât, vecinic în aceleaşi poziţii convenţionale, cu ace- 
leaşi gesturi înlemnite, cu faţa posomorită, exprimând 
ascetism şi severitate (p. 21). Sculptura miniaturială 
(p. 24- 5), adevăr recunoscut şi de d. Crainic. Muzica 
bisericei ortodoxe din ceeace era tipic a făcut tipic, la 
care s'a oprit până bine de curând (p.28), — pe când 
catolicismul a ştiut să desvoalte atât muzica vocală 
cât şi cea instrumentală (orga !). Opera îşi datoreşte 

existenţa tot catolicismului. Mai norocoasă e biserica 
ortodoxă cu arhitectura care în adevăr are multe perle 
pe pământul românesc: Mănăstirea Argeşului, Trei- 
Sfetitele etc. Deşi sunt multe de zis şi în această pri- 
vinţă. >Rar am văzut« — scrie /. L. Caragiale despre 
biserica din Cotroceni — »o atmosieră mai supără- 
toare, Când treci pe sub bolta bondoacă şi pleoştită a 
clopotniţei greoaie, care parcă aşteaptă pe cineva, ca 
să-l strivească sub surpătura ei, şi intri în curtea cea 
mare, dai drept în faţă de peristilul bisericei. Coloa- 
nele şi îrontonul lui sunt de tot ascunse sub un stu- 
îiş de verdeață acăţâtoare — ai crede că e intrarea 
unei peşteri cu emanațiuni năbuşitoare ... Un cuib de 
cucuvae mai lipseşte sub straşina eat bătrânei 
biserici, pentruca să desăvârşească armonia acestor 
locuri de cobec, 

Altă deosebire între ortodoxism şi catolicism, zice 
d, N. Crainic, este că cel dintâi, mişcându'se în orbita 
spiritului elin, e mai larg, mai îngăduitor, mai gene- 
TOS, — pe când catolicismul, dominat de spiritul Ro- 
mei, e mai îngust, mai strâmț, mai intolerant. Aşa se 
face, zice D-Sa că aceasta Biserică a Romei »e leşi- 
nată de dragoste exclusivă pentru un singur filosofe, 
Aristotel, acela pe care se întemeiază maestrul Şco- 
lasticei, S. Toma de Aquino, 

Inexact, 

Recomandând pe acest mare Siânt mai mult de- 
cât pe alţi învăţători ai Școalei creştine din Evul Me- 
diu, papa Leon XIII (»Aeterni Pertris«, 4. 8. 1879), 0. 
face, pentrucă acesta, venerând proiund pe toţi marii 
dascăli ce l-au precedat, a moştenit oarecum înţelep- 
ciunea tuturor. Deci şi ideile S. Augustin, adept al lui 
Plato, nu al lui Aristotel; şi ale lui Bc&ihius, acest 
gânditor caracteristic roman ; şi elemente de filosofie 
arabă etc, Procedând astfel S. Toma de Aquino caşi 
maestrii cari l-au precedat ori i-au urmat, a imitat, 
după cum zic sfinţii părinţi, pe Evreii, cari plecând din 
robia Egiptului, au dus cu ei vasele acestora de aur 
şi de argint, precum şi vestmintele lor cele mai pre- 
țioase. Şi ceeace a făcut S. Toma de Aquino în îilo- 
sofie şi teologie, a făcut Dante în poezie (maestrul său 
e poatul păgân Vergilius), Petrarca, Manzoni, $. Fran- 
cisc de Sales etc. etc. 

Să nu uităm apoi că Tomismul reprezintă numai 
un curent de gândire. 

Franciscanismul, reprezentat prin S. Bonaven- 
tura, Duns Scotus ş. a. e un curent deosebit de To- 
mismul întemeiat pe Aristotelism. Franciscanismul are 
la bază Platonismul. 

Dacă autorităţile bisericeşti se pronunţă mai cu 
seamă pentru Tomism, adică Aristotelism, cauza e că 
are mai multe temeiuri de adevăr decât Platonismul. 
Nu poate îi, deci vorbă de dragoste »leşinată« pentru 
un singur filosof. 

Ne-ar duce prea departe înşirarea tuturor do- 
vezilor. 

Biserica singură izbuteşte să selecţioneze bine, să 
alunge ce e rău şi să primească ce e bun, să facă o 
sinteză fericită de toate elementele în adevăr preţioase. 

Fiind vorba de selecţia valorilor culturale, credem 
potrivit să reamintim frumoasa legendă de pe Olimp 
a marelui scriitor polonez Henryk Sienkiewicz. 

E vorba de amurgul zeilor păgâni şi înstăpânirea 
creştinismului prin verhovnicii apostolilor, Petru şi 
Pavel, 

In îaţa acestora vin pe rând toţi zeii şi zeițele 
vechilor păgâni. 

Cel dintâi e Zeus, tatăl zeilor şial oamenilor, adu- 
nătorul de nori şi de tunete, 

Când păşeşte el, se cutremură Olimpul. Vulturul 
ţipă îngrozit. Fulgerele cad neputincioase sub picioa- 
rele zeului, apoi şueră ascuţit ca tot atâţia şerpi ve- 
ninoşi, gata să muşte. 

Văzându-l S, Petru îi zice: 
dit pe veci l« 

Intr'o clipă Zeus păli şi dispăru de parcă l-a în- 
ghițit pământul. 

Urmează Poseidon cu pletele negre ca întunere- 
cul nopţii, ținând în mână furca cu trei coarne ştirbite. 

»Tu nu vei mai stârni furtunile« — îi face jude- 
cata Verhovnicul Petru — »ci vei fi steaua mării, po- 
văţuind pe cei râtăciţi spre porturi liniştilec«, 

Alt țipet de groază şi Poseidon e înghiţit de va- 
lurile de întunerec. 

Apoi se iveşte zeul cu liră şi arc de argint, înto- 
vărăşit de nouă Muze. Acestea stau încremenite de 
spaimă, fără suflare, fără nădejde în inimă. Cântărețul 
se apropie de S. Petru şi, cu un glas mai dulce de- 
cât orice muzică, îi şopteşte: »Nu mă ucide, stăpâne! 
Apără-mă şi fă să reînviez! Eu sunt floarea sufletu- 
lui omenesc, fericirea şi dorul lui spre Dumnezeu. Tu 
ştii, verhovnice, că nici când cântarea nu va ajunge 
la cer, dacă i se taie aripile. Vă conjur, deci, bărbaţi 
sfinţi, nu ucideţi cântecul !« 

Urmează o clipă de tăcere, Petru îşi ridică ochii 
spre cer, Pavel îşi reazămă mâna pe mănunchiul sa- 
biei şi cade pe gânduri. Atunci Petru face liniştit sem- 
nul crucii peste strălucitorul cap al cântărețului şi 
zice: »Să trăeşti, cântare !« Apollo cu smerenie cade 
la picioarele apostolilor. Noaptea pare mai clară. Floa- 
rea de liliac mai înmiresmată, Isvoarele murmură mai 
dulce. Muzele se adună ca un stol de porumbei. Tre- 
murând încă, ele încep să cânte lin, întrun chip ne- 
îndatinat pe Olimp: »Sub paza şi apărarea ta alergăm, 
o sfântă de Dumnezeu născătoare . nu ruşina fân- 
guirea noastră, o Stăpâna noastră şi apără-ne de fot 
răul !« Şi cântecul lor răsuna peste câmpii ca o cân- 
tare de călugărițe evlavioase şi caste. 

Faunii, satirii, bacantele, nimiele, oreadele au soar- 
tea lui Zeus. 

Măreaţă şi superbă vine apoi o zeiță cu zâmbet 
de dispreţpe buze. Ea spune: >Eu sunt Pallas Athene. 


»Fii blestemat şi osân- 

Nu vă cer viaţă, căci n'am avut. Eu sunt o biată pă- 
rere. Odyseu m'a cinstit, căci era bătrân; Telemac, 
pentrucă era nevrâstnic. Voi nu-mi puteţi lua nemuri- 
rea, căci n'am avut-o. Umbră am fost şi umbră am 
să rămân pe vecie !« 

In sfârşit, vine rândul Ei, cea mai frumoasă şi 
mai căutată dintre toate zeițele. Ea se apropie dulce, 
sfioasă, cu faţa strălucind de lacrimi. Sub sinu:i alb 
ca zăpada, inima i se bate ca o păsărică speriată. Bu- 
zele-i tremură. Căzând la picioarele apostolilor abia 
poate îngâna: »Sunt vinovată şi păcâtoasă, dar sunt 
fericirea muritorilor. lertaţi-mă !« Glasul i se înneacă 
în suspine şi sughiţuri. Verhovnicul o priveşte cu milă 
şi înțelegere. Pavel se pleacă spre o tufă de crini, 
rupe o floare şi o dă celei îngenunchiate, grăinduzi: 
»Fii totdeauna curată ca această floare! Şi să trăeşti 
spre fericirea oamenilor !« 

Atunci se face ziuă. Ciocârliile, prigoarele, cizii se 
ridică veseli în văzduh şi încep cântarea dimineţii. Pă- 
mântul tresare de bucurie, căci nu e lipsit de cântare 
şi fericire, 

Deşi e o simplă legendă, mai corect numai o vi- 
ziune poetică, totuşi această povestire ilustrează ad- 
mirabil, dintr'o lume apropiată de noi, a vecinilor şi 
prietenilor noştri dela  Miazănoapte, cum se face se- 
lecţia valorilor, după judecata trimişilor lui Dumnezeu. 

În acest punct credem că suntem de acord desă- 
vârşit cu d. Crainic. 

Nu suntem şi nu putem îi de o părere cu D-Sa 
când bârfeşte catolicismul pentru închiziție (instituţie 
de Stat în sensul cum vorbia D-Sa cu temniţi şi ru- 
guri) şi index. 

In ce priveşte inchiziţia, D-Sa, deşi n'a avut cura- 
jul să afirme, totuşi a insinuat publicului ascultător că 
ea ar fi avut cam trei sute de mii de victime. De 
unde scoate D-Sa această cifră fantastică ? Istoricul 
spaniol Mariana aminteşte numai de 2000 de victime 
sub tot timpul de patru ani de inchizitorat al lui Tor- 
quemada. Pentru a judeca corect inchiziţia, să ţinem 
seamă de felul deosebit cum ea se prezintă nu numai 
dela popor la popor, ci şi mai ales dela instituţie la 
instituţie. Alta e inchiziția de Stat, severă, înfiorătoare, 
cu pedepse de moarte, crâncenă de atâtea ori. Şi alta, 
cu totul alta e a Bisericei. Aceasta nu se amestecă 
decât pentru a îmblânzi cruzimea şi de atâtea ori lă- 
comia inchizitorilor, amintindu-le câ credinţa trebue 
recomandată cu binele, nu impusă cu puterea: fides 
est suadenda, non imponenda, zice S. Bernard toc- 
mai în acest timp incriminat de vorbitor. Şi să ne 
gândim la deosebirile de mentalitate şi tratament dela 
o epocă, la alta. Şi nu putem încuviința nici elogiile 
»incomparabilului< spirit grec. Dacă n'ar îi censuri şi 
index, putea-s'ar cunoaşte adevărul de minciună şi 
ordinea din haos. 

E bine oare ca foşti călugări să tipărească ne- 
sancţionaţi oribile icoane de lemn şi scandaloase ale- 

geri de starițe ? Să ai preoţi şi arhimandriţi »cenu- 
şari“, cari pentru bani, în contra canoanelor, fac slujba 
morților şi la cremator ? Să ai profesori la facultate 
de teologie vinovaţi de comunism bolşevic? Ori, cum 
spun cei inițiați, chiar episcopi şi mitropoliți în lojele 
masonice ? Nu e o răsturnare de roluri şi atribuţiuni 
să vezi că mai curând se ridică şi sancţionează anu- 
mite maculaturi pornografice (Băetana, Biblioteca se- 
xelor, etc.) Ministerul educaţiunei naţionale decât Sfân- 
tul Sinod, poliția şi nu clerul ? 

N'am văzut cu toţii ce minunat rost îndeplineşte 
şi astăzi aşezământul Indexului, când înainte cu câteva 
luni grupul de scriitori şi publicişti dela Action fran- 
caise, în frunte cu Daudet şi Maurras, s'au supus ju- 
decăţii Suveranului Pontif, recunoscându-şi greşelile, 
cerând iertare, promițând îndreptare pentru viitor ? Ce 
să mai vorbim de alte cazuri izolate ? Nu e cunoscut 

cum arhiepiscopul de Cambrai Fânelon îşi citeşte sin- 
gur din amvon osânda, rostită de Scaunul Apostolic al 
Romei asupra unei scrieri a sale şi, departe de a se 
socoti decapitat, prin pilda de ascultare şi supunere 
ce a dat, a înălțat inimile tuturor Francezilor ? 

De asemenea Îacem toate rezervele cu privire la 
tămâierea Grecilor. »lară la Greci« — scrie lon Ne- 
culce — »milă sau omenie sau dreptate sau nevicle- 
şug, nici unele de acestea, sau frica lui Dumnezeue. 
Poetul admirabilelor şesuri natale va înțelege de si- 
gur mai bine decât noi durerile istorice ale neamului 
exprimate în cuvintele cronicarului moldovean şi pe 
viitor ne va cruța de asemenea elogii şi alunecări fă- 
cute mai mult pentru a părea original decât cu gân- 
dul de a strica. 

Aceste observaţii sunt făcute dela îrate la îrate, 


adică: Sincer 














Sărbătorirea păr.-canonic Matei la Beiuş 


Păr. Matei fiind numit canonic în Capitlul român 
unit din Oradea, părăseşte Beiuşul. Cu acest prilej 
Reuniunee mariană, secţia doamnelor, pentru munca 
depusă cu atâta zel şi dragoste, în cadrele acestei 
Reuniuni, a ținut să-l sărbătorească într'o şedinţă so- 
lemnă, la 21 Ianuarie a. c. sub prezidiul doamnei 
preşedintă Elena Dr. Bozac, asistată de Rev-mul Dr. 
Valeriu Hetcou, preşedintele eclesiastic al Reuniunii: 

Preşedintele. deschide şedinţa solemnă, anunțând 
că Singurul subiect al zilei e: »sărbătorirea Păr. 
Matei<, rugând pe d-na secretară să treacă în pro- 
„cesul-verbal această şedinţă duioasă, căci simţim fie- 
care că prin plecarea păr. Matei pierdem ceva, pier- 
dem pe secretarul şi dirigintele Reuniunii, pe care 
fiecare îl regretăm. Dă cuvântul d-nei Aurora Tămaş, 
care rosteşte un simţit discurs din care reținem ur- 
mătoarele : 


»lnainte cu 13 ani aţi desfăşurat aci în Beiuş 
steagul credinței mântuitoare sub flamura căreia aţi 
luptat cu eroism şi fără ezitare. Îndrumarea spirituala 
a fost lucrarea de căpetenie a D-voastră. In zilele de 
azi aceasta e de o importanţă covârşitoare, consti- 
tuind o adevărată şcoală. Ne trebue şcoala creaţiunii 
spirituale, şcoala care să ne înveţe a citi în cartea 
vieţii, ca din forțe pasive şi vegetative să devenim 
forţe active — vii, în biserica lui Cristos. Ne trebuesc 
forţe dinamice, forţe spirituale creatoare de eroism şi 
mari elanuri, începând dela cel mai umil cetăţean până 
la cel mai sus pus. Dacă nu ştim să citim în cartea 
vieţii, dacă nu suntem animați de realitatea spirituală, 
“suntem fiii pierzării, vorba sfintei Scripturi. 

Aţi fost secretarul Reun. Mariane, mai mult aţi 
"fost dirigintele, spiritual al ei. Şi cât de scumpă V'a 
fost această Reuniune chiar pentru valoarea covârşi- 
toare a misiunii ei, pentru rostul ce are să-l îndepli- 
nească în redresarea vieţii noastre sufleteşti, aţi do- 
vedit-o prin dragostea cu care aţi luat parte la toate 
şedinţele lunare a secţiei femeilor. Cât de frumoase 


şi instructive erau directivele D voastre în legătură 
cu pregresul spiritual al nostru. Ne-aţi învăţat că nu 
în triumiuri materiale stă scopul îiinței noastre, că 
nu aici trebue cântărită valoarea şi fericirea noastră. 
In cuvinte înălțătoare ne-aţi arătat lumina luminei — 
a adevărului etern. Învățăturile date erau o înălţătoare 
elevaţie sufletească pentru fiecare din noi. Aţi folosit 
fiece prilej binevenit pentru a ne da directive, pentru 
a corecta şi stimula acţiunea. Cu adevărat ne-aţi în- 
călzit sufletul pentru tot ce e nobil şi îrumos. în 
astiel de condiţii secţia noastră era în îloare, într'un 
progres continuu, şi într'o astfel de Reuniune nu se 
ofilesc sufletele, nu se comprimă energiile şi nu se 
îngroapă »talantul«. V'aţi sacrificat în mod real pentru 
binele nostru sufletec. Dar nam spus totul, căci 
D-voastră nu V'aţi mărginit numai a da directive 
pentru regenerarea sufletească, nu V'aţi mulțumit de 
a patrona tot ce era nobil, dar aţi fost cel dintâiu 
exemplu de muncă, de vieaţă spirituală. lar exemplele 
vii formează o şcoală. Pilda, oricât e de rară, este 
unul din cei mai puternici dascăli din lume. Şcoala 
ei este aceea a vieţii practice, unde învățătura se dă 
prin acțiune, totdeauna mult mai convingâtoare decât 
vorba. Bunele sfaturi au de sigur greutatea lor, dar 
dacă nu sunt întovărăşite de pilde, dispar. 

Ce adâncă şi frumoasă este convingerea creşti- 
nească că nu este nicio faptă, niciun gând în vieaţa 
omului, care să nu tragă după sine un întreg lanţ de 
urmări, a căror dâră influenţează şi în vieaţa de apoi. 
Un cuget bun, o faptă bună îşi vor da roadele chiar 
dacă noi nu vom mai fi. Faptele niciunui om nu di- 
spar cu desăvârşire ; timpul se poate risipi în pulbere, 
dar fapfele lui poartă mai departe roadele, înrâurind 
generaţiile cari se înşiră în viitor, în infinit. In acea: 
stă lege dumnezeească stă marea răspundere a omului. 

Ce să zic despre dragostea cu care V'aţi ocupat 
cu primele înmuguriri sufleteşti ale copiilor noştri, ale 
adolescenţei lor, despre paciinţa în scaunul mărturi- 
sirii ; sunt o adevărată podoabă a unui preot care şi-a 
înţeles menirea şi care ascultând şoapta conştiinţei a 
tras brazde adânci în ogorul Domnului. 

Conferinţele D-voastră dela şezătorile Agru-lui, 

predicile dela biserica mare şi bisericuţă, au fost de- 
monstraţii religioase ştiinţifice, iar în râvna Dv. de a 
atrage cât mai multe suflete pe cărarea ce dă vieaţă, 
aţi facut plâcuta surpriză de a face conferințele inte- 
resanțe prin proecţiuni. 

Aţi fost omul care V'aţi format singur. Aţi pornit 
de jos, fără niciun sprijin de nicâiri. Aţi fost sârac, 
m'aţi purtat un nume cunoscut, n'aţi avut legături de 
familie ca sâ Vă deschidă uşile şi să Vă netezească 
cărările. Ascensiunea Dv. e un splendid exemplu 
pentru tineretul nostru atât de doritor de mariri — 
fâră a le cuceri prin luptă mai îndelungată ; ori nimic 
nu aduce roade decât ceea ce-i fâcut cu truda sufle- 
tului şi cu munca brațelor. A lupta — dar a lupta 
mereu — aceasta-i vieața. Cu o inimă tare şi cu o 
nobilă năzuinţă poţi face tot ce vrei. Nu atât talentul, 
cât puterea de hotârire, nu atât puterea de a înfrânge 
obstacole, cât puterea de a lucra cu energie şi stâ- 
ruinţă, sunt garanţiile sigure de succes. Numirea Dv, 
de canonic al Capitlului din Oradea este o răsplată a 
unei munci plină de idealism, spiritualitate intensă, 
credință adâncă, iubire sinceră, creştinească, altruism 
până la je:tiirea de sine, pe cari le apreciem în în- 
treaga lor valoare, 

Cu acest prilej daţi-mi voie ca în numele Reu:- 
niunii Sî. Maria, secția femeilor, să Vă prezint cele 
mai sincere şi adânc simţite felicitări şi urâri de bine. 
Ne bucură distincţia bine meritată ce aţi primit, dar 
tot în acest moment nu se poate să nu ne abatem 
sub stăpânirea unei emoţii de adânc regret. că ne pă- 
răsiţi. Ne deprinsesem deja să vedem în Dv. un pre- 
țios îndrumător al nostru. Aţi îost preotul care ne-aţi 
înviorat sufletul: şi aţi sacrificat timp şi energie pen- 
tru progresul nostru sufletesc, Vieaţa Dv. de aspră 
disciplină şi atât de bogată în fapte creştineşti va îi 
pentru noi un imbold în spre mai bine. Învățătura 
propagată cu atâta căldură, Vă asigurăm că a luat 
stăpânire în sufletele noastre, rugându-Vă totodată. ca 
în cadrul posibilităţilor să nu uitaţi acest mic mănun- 
chiu de fiice ale Mariei. 

Regretul sincer nu e numai al nostru, e şi al 
celor mulți săraci, suferinzi cari au avut în Dv. un 
îndrumător şi un sprijin, căci erați făclia vie, un punc- 
tual şi permanent ajutor al lor. Ruga celor bătrâni ca 
şi a celor nevinovaţi azi se înalță caldă şi stăruitoare 
spre tronul îndurâărilor, cerşind binecuvântare şi ocro- 
tire dela Ziditorul lumii pentru părintele lor, al celor 
suferinzi şi săraci. i 

Pentru munca depusă cu atâta dragoste şi elan 
Vă aduc cu dragă inimă, prinosul nostru de adâncă 
recunoştinţă. 

Vă urăm vieaţă lungă în deplină sănătate şi pu- 
tere, ferit de tot ce doare, ca în înalta Dv. demnitate 
să puteţi lucra cu aceeaşi râvnă şi dragoste, creind 
în jurul Dv. atmosfera plăcută de lucru si de bună 
înțelegere de aici, pentru preamărirea lui Dumnezeu, 
a bisericii şi a neamului nostru«, 


D-na preşedintă, apoi, în semn de recunoştinţă 
predă darul suijletesc şi o cutie cu un potir şi cele 
necesare pentru proscomedie. 

Păr. Matei vădit emoţionat de omagiile aduse şi 
de darul suiletesc primit, mulţumeşte membrelor pen- 
tru acest dar, pe care îl va păstra cu mult drag, adu- 
cându-şi mereu aminte de clipele acestea solemne. 
Face comparaţie între potir şi sf. Fecioară, pe care 

marii sfinţi o numesc »potir«. În modestia sa cuno- 
scută, se întreabă, dacă de faptare aşa mare merit 
în cele sufleteşti, căci el ceea ce a făcut, a făcut că. 
Domnul servindu-se de el l-a folosit de instrument al 
său, deci darul lui Dumnezeu fiind cu el, se întreabă 
el ce merit ar avea? Crede, că el trebue să mulţu- 
mească atestei Reuniuni, că i-a dat prilej de a-şi face 
datoria, căci obligaţia fiecărui preot este de a propo- 
vâdui cuvântul lui Dumnezeu, ori de câte ori ar 
avea ocazia, 

Am avut ca un puternic stimulent pe d-l protopop, 
preşedintele acestei Reuniuni, pe d-na preşedintă care 
cu atâta drag şi grije câuta să adune membrele la 
aceste şedinţe lunare. Aminteşte de darurile sufleteşti 
ce le-a primit în mai multe rânduri, reamintind tuturor 
puterea mare a rugăciunii. Atunci cum să nu fiu 
muncit când alţii se rugau pentru mine! Un mare pre- 
dicator, câlugăr, care a râmas celebru în urma pre- 
dicilor sale, spunea, nu e meritul meu, e al aceluia 
călugăr, care cât timp eu predic, el se roagă rozarul 
pentru mine, 

Fiind încă 1/, oră până la binecuvântarea euha- 
ristică, face o ulumă instrucţie la chestiunile din cutia 
cu întrebări, 

D-l protopop mulţumeşte pentru frumoasele in- 
strucțiuni date, amintind ce mult au putut profita 
muite suflete de pe urma unor astfel de instrucţiuni. 
li doreşte spor la munca cel aşteaptă pentru care ii 
doreşte sânâtate şi putere. 

Lumea apoi s'a întrunit la biserica cea mare, la 
binecuvântarea euharistică. 

Intr'adevâr Pâr. canonic Matei a depus o muncă 
uriaşă pentru promovarea vieţii spirituale din acest 
oraş. A muncit în tăcere şi cu un zel neobosit. Era 
prezent pretutindenea, unde era vorbă de o acţiune 
nobilă. 

Ex. Sa Dr. Valeriu Traian Frențiu a câştigat un 
consilier de mare preţ, Capitlul un sincer camarad 
şi bun muncitor, iar credincioşii din Oradea un bun 
şi devotat îndrumător suiletesc. 

Hotăriît, regretăm plecarea Păr. Matei din Beiuş, 
fiindca pierdem un om de valoare, pe unul din marii 
noştri preoţi. Cu prilejul înaintării la gradul de cano- 
nic îi exprimăm sincere şi călduroase felicitări, — şi 
rugăm pe Dumnezeu să-i dăruiască sânâătate, să poată 
munci şi pe mai departe, tot cu acelaşi succes, în via 


Domnului. 
Prof. Traian Tămaş 








+ P. Felix Wiercinski S. [. Sâmbătă, în 20 
lanuarie a, c. s'a stins din vieaţă la Blaj, unde ter- 
minase cursul de exerciţii spirituale ale Surorilor de 
acolo, venerabilul părinte Felix Wiercinski. Avea 82 de 
ani, Se născuse în 1858 lângă Danzig, unde îşi făcuse 
şi studiile liceale, iar cele teologice la Roma. In 1878 
întră în societatea lui Isus. 23 de ani din rodnicul 
său apostolat i-a petrecut în România. În anul din 
urmă, după reîntoarcerea din Estonia, a fost prof. de 
religie la institutul S. Iosif din Bucureşti. Acum îşi 
doarme somnul de veci în pământul românesc al 
Blajului, între fraţii uniţi pe cari i-a iubit atât de mult. 

Odihnească în pace! 

Episcopul Samuil Vulcan 


Contribuţii la o comemorare 


Incepem cu Samuil Micu, ale cărui legături cu 
Oradea pornesc mai din vreme. Ele sunt determi- 
nate de interese familiare, prietenii şi proecte lite- 
rare şi încep din anul 1782, când monahul Blăjan 
îngrijea în seminarul de aici de nepotul său Ștefan 
“Clain, în cauza căruia scrie viitorului episcop Moise 
Dragoş, pe atunci protopop al Orăzii. Corespondenţa 
între cei doi continuă şi mai târziu. In timpul când 
Micu e prefect în seminarul Sf. Barbara îl informează 
pe Dragoş despre studiile şi traducerile întocmite de 
dânsul, rugându-l să tipărească din ele pe cele care 
le crede mai utile. !) . 

Se vor întări însă, când prietenul său din mănă- 
stire, Ignatie Dărăbant, pe care în 1782 îl sprijinise 
în sforţările de a-i urma lui Grigorie Maior în Blaj, 
va primi scaunul da păstor al Orăzii. Erau legaţi 
suileteşte prin întâmplări şi sforţări comune. În 1765 
ambii au fost ridicaţi, deodată, în treapta de eclesiarh 
iar în 1772, împreună cu Silvestru Caliani au în- 
soțit pe Grigore Maior la Viena.2) De aceea se va 
“fi bucurat mult, când, în 8 Aprilie 1788, acesta fu nu- 
mit în scaunul devenit vacant prin moartea lui Moise 
Dragoş. In anul următor îl şi cercetează şi petrecu la 
curtea lui până în vara anului 1790.) Faţă de hărţue- 
lile răutăcioase de acasă i-a priit atât de bine 
acest popas de reconfortare sufleteascâ, din care aveau 
să răsară proecte de lucrări viitoare. In acest loc va 
traduce „Canoanele Sfintelor Săboare“ şi pe alţi 
Sfinţi Părinţi, iar Dărăbant îi prezintă un sugestiv plan 
de activitate: ca să dea pentru biserica românească 
Sf. Scriplură, Canoanele Sf. Părinţi, o isterie bise- 
ricească şi filosofia.*) II va îi impresionat pe blân- 
dul călugăr Blăjan dragostea şi înțelegerea ce a întâl- 
nit în cercurile clericale de aici şi, în deosebi, priefe- 
„nia lui lon Corneli, ce avea să-i lege pentru întreagă 
vieaţa, 

Probabil, însă, că a fost duioasă şi grea despărţi- 
rea de acest centru primitor, ca să coboare iarăşi în 
lumea »valurilor« de acasă. În ori ce caz sufletul îi 
rămase aici, alături cu nădejdile. In anul 1791 îi scria 
lui Dărăbant din Miercurea. Sibiului, salutându-l ca pe 
un al doilea Moise şi-i împărtăşeşte planul sâu de a-i 
răspunde lui Eder, într'o lucrare menită să se publice 
la Viena, pentru a scăpa de cenzură.”) 


D Dr. Jacob Radu: Doi luceferi rătăcitori. pag. 4—5 şi 
Anexele |, II, Buc. 1925. 

2) Ioan Bianu: Vieţia şi activitatea lui Maniu Samuilu 
Miculu, alias Clain de Sadu, Buc. 1876, pag. 6—9. 

3) Idem: op. cit. pag. 10. 

1) N. lorga: op. cit. pag. 174. 

5) N. Iorga: op. cit. pag. 174; scrisoarea către Dărăbant 
ia Zenvie Pâclişan : Luptele politice ale Românilor Ardeleni, 
pag. 108. 


de V. Bolca 


In 1794 Micu dedică »ocrotitorului oamenilor în- 
văţaţi, iubitorului de oameni şi iubitorului de înţelep- 
ciune şi ştiinţă, milostivului patron al celor ce se ne- 
voesc întru învăţătură«, adică lui Dărăbant, 7eologia 
Morală, întocmită de el după Venceslav Schansa, care 
avea să stârnească în Blajul lui Bob o uriaşă îndig- 
nare.!) Episcopul sesizează de acest caz şi consistorul 
care va incrimina ţinuta lui Micu. Cartea va apare în 
1796, dar dedicaţia iniţială îu scoasă, redactându-se 
una nouă, către »părintele bun« din Blaj, care se vede 
că dispunea de mijloace de constrângere, ca să-şi di- 
sciplineze fiii ce călcau alături de vederile sale. 

După ce în 1795 termină cu tipărirea Bibliei, în 
1796 îl găsim din nou la Oradea, unde plasează două 
exemplare din monumentala operă; unul pentru ca- 
pitlul unit al canonicilor, iar celălalt, prin profesorul 
Terţina, va îi trimis episcopului din Muncaciu.?2) De 
acum învățatul călugăr nu va mai avea pace în Blaj, 
unde i se intentează un senzaţional proces, iar episco- 
pul propune guvernului ca renitentul sâu subaltern să 
îie pedepsit cu închisoare în Mănăstirea Muncaciului. 
Scăpat de acuze, după ce își pierduse nădejdea că 
»din piatră să scoată apă«, îşi va îndrepta privirile în 
căutarea unui nou azil pentru bătrânețele sale. Corneli 
îi atrase atenţia către postul de cenzor de pe lângă 
Cons. Lt. Regal din Buda, pe care Micu, prin reco- 
mandaţia patronului său din Oradea, spera să-l câştige 
încă în anul 1800. Nădejdile lui se împliniră abia în 
1803, când părăsi Blajul în mod definitiv. 

În vremile de cate ne ocupăm nenorocirile îl ajun- 
seră şi pe Gheorghe Şincai. Admirator al regimului 
iosefin şi în proaste relaţii cu episcopul său, în Sep- 
temvrie 1794, fostul director al şcolilor naţionale din 
Ardeal fu arestat pentru instigaţii în contra ordinei 
publice şi de odată cu aceasta îşi pierdu şi postul. In 
13 Septemvrie episcopul fu invitat să propună la pos- 
tul şcolar pe altul în locu-i.%) Lăsat liber, Şincai plecă 
să-şi caufe dreptate la împăratul din Viena. Drumul 
său din 1796, câtre cetatea împărătească trecu prin 
Oradea, unde poposi la Dărăbant, fostul său binetă- 
cător care, în 1774, în calitate de prepozit al Blajului 
îl trimise la Roma. Episcopul îl primi bine pe vajni- 
cul istoric şi-l ajută cu 20 galbeni pentru drum.*) 


1) loan Bianu: op. cit. pag. 11. Dedicaţia către Dărăbant 
publi. în Arhivul lui 7. Cipariu pag. 676—78, 


2) loan Bianu: op. cit. pag. 13. 


3) A. Papiu barianu : Vieţi'a Operele şi ideile lui Geor- 
giu Şincai din Sinc'a. Buc. 1869 pag. 19. 
%) A. Papiu Ilarianu : op. cit. pag. 20 şi Elegia, nota 18. 

Banca „Unirea“ S. A. — Oradea 


CONVOCARE 


Domnii acţionari ai Bâncii »Unirea« S. A. Oradea 
sunt convocați prin aceasia la 


a X-a (a zecea) 
Adunare Generală Ordinară 


care se va ţine în Oradea, Sâmbătă în 17 Februarie 
1940, la ora 17 (5 p. m.) în localul institutului din 
Oradea, Strada Episcopul Pavel No. 4, cu următoarea 


ORDINE DE ZI: 

1. Deschiderea şi constituirea adunării generale. 

2. Raportul Consiliului de Administraţie. 

3, Raportul Comitetului de Cenzori. 

4, Stabilirea Bilanţului anului 1939, hotărîre asupra 
profitului net şi descărcarea Consiliului de Administra- 
ție şi a Comitetului de Cenzori. 

5. Demisia II. S. Petru Tâmăian din Consiliul de 
Administraţie şi alegerea a trei membri în Consiliul 
de Administraţie pe timp de 2 ani. 

6. Alegerea Comitetului de Cenzori pe 3 ani. 

7. Eventuaie propuneri. 

















CRONICI 


— Festivalul Liceului »Samuil Vulcan« din 
Beiuș. Păstrâtori ai unei vechi tradiţii, elevii liceului 
din Beiuş în ziua de 27 lanuarie în faţa unui nume- 
ros şi select public au dat o reuşită serbare în sala 
teatrului Regina Maria din Oradea. A îost un program 
bogat şi variat. Programul serbării începe în cadre 
strâjereşti cu »Imnul nostru« cântat de corul mixt al e- 
levilor. Urmează apoi Deviza şi Crezul. Sub conducerea 
Păr. prof. Mihail Bruchental s'au executat câteva co- 
ruri, compoziţii proprii, cari au uimit pe ascultători. 
Deşi numai câţiva corişti, totuşi s'au achitat foarte 
bine, fiind răsplătiți cu vii aplauze. Elevul Jianu Liviu 
citeşte câteva poezii originale. Urmează »Distracţii A- 
mericane«, punct care a produs un val de haz des- 
crețind multe îrunţi uitând de grijile zilei în care suntem 
înhămaţi. 

Urmează apoi partea cea mai însemnată a progra- 
mului, emoţionanta dramă istorică »Apus de soare« în 
patru acte de Barbu Delavrancea. In această dramă 
debutanţii au reuşit ca să ne evoce pentru o clipă 
momentele de mândrie naţională din trecutul nostru, 
Jianu Liviu în rolul lui Ştefan cel Mare'a fost cât se 
poate de bine, arătând multă pricepere şi temperament. 
jocul de scenă şi întreg rolul arată că a fost bine 
pregătit, Alături de el şi la fel de bine a fost inter- 
pretat rolul Oanei, de către d-şoara Onai Lucia, elevă 
dela liceul de fete din Beiuş. La îeld-l DeheJeanu Gh. 
în rolul lui Petru Rareş. Restul ansamblului foarte 
bine. Osteneala a fost răsplătită de asistenţă cu o 
reuşită morală deplină. îiind viu aplaudaţi pentru cli- 
pele de înălţare sufletească şi curată bucurie, pe cari 
le-am petrecut la această serbare. 

Nu putem decât să exprimăm sincerile noastre 
felicitări acostor elevi şi mai ales d-lui prof. 7raian 
Tămaș, dirigintele clasei şi corpului profesoral al is- 

toricului nostru liceu din Beiuş, care cu muncă neo-: 
bosită a dirijat cu aşa succes o acţiune atât de îru= 
moasâ şi binevenită, însutlând elevilor conştiinţa da- 
toriei pe care trebue să o aibă îaţă de ţară, iară nouă 
dovadă că la liceul din Beiuş se munceşte tot ca în 
trecut. 


— Depunerea jurământului studenţilor dela 
Academia de Teologie. Cu ocazia sărbătoririi zilei: 
de 24 lanuarie c., deodată cu toată studenţimea din 
țară şi studenţii noştri teologi au depus jurământul, 
prin care au intrat oficial în Frontul Naţional Studenţesc.. 

Solemnităţii i-a premers un scurt serviciu divin 
în Capela Seminarului, Solemnitatea se desfăşoară apoi 
în aula Academiei, în prezenţa întregului corp profe- 
soral. După deschiderea şedinţei, păr. Gh. Barna, co- 
mandantul cohortei, îace un scurt istoric despre rolul 
preoţilor român în trecutul neamului nostru şi arată 
totodată menirea celor ce se pregătesc, pentru a fi 
conducătorii de mâine ai neamului. »Tineretul nu-şi 
aparţine sieşi, vigoarea și sufletul lui aparțin neamu- 
lui. Acest tineret, ce mâine va lua conducerea nea- 
mului, are lipsă de educaţie sănătoasă, care să.l poată 
face vrednic de aceasta chemare. Acestea au dat na- 
ştere Frontului Naţional Studenţesc. Să fim mândri că 
avem şi noi ocazia de a ne înrola în armata aceea 
mare, a zecilor de mii de studenţi, cari toţi fac azi 
jurământe, 

Urmează jurământul studenţilor, după care stu-: 
denţii prezintă personal comandantului declaraţia iscă- 
lită cuprizând formula jurământului. | 

După aceasta, studentul /osi/ Boia ţine un dis- 
curs despre: »Insemnătatea zilei de 24 lanuarie«, vor- 
bind cu multă însuileţire despre ziua »Uhnirii tuturor 
Românilor«, care unire, trebue să fie mai consolidată 
şi mai trainică, acum, când tunurile bubuie pe toate 
fronturile şi când furtuna ne ameninţă. Trebuie să fim. . 
cu toții la datorie, ca să ne apărâm hotarele. 

Apoi studentul Pefru Anca declamă poezia : »Ho- 
ria« de A, Cotruş, iar Gh. Chiorean a executat câteva 
cântece ocazionale, acompaniat la pian de /. Mun- 
leanu. Solemnitatea a luat sfârşit prin întonarea Im- 
nului Regal. 








Noutate! 


Cea mai îrumoasă şi cea mai populară carte ce s'a scris despre 


SFÂNTA LITURGHIE 


a apărut în sfârşit şi în prelucrare românească. Un volum de 
416 pagini de doctrină sănătoasă, luminată şi făcută vie cu . 
fapte istorice culese din vieaţa suprafirească a Bisericii. 

Preoţii au acum la îndemână o carte minunată de medi- 
taţie şi de predici ; credincioşii o călăuză sigură care îi va con- 
duce la cunoaşterea măreției misterului jerifei sfintei liturghii 
şi îi va aprinde de dorul de a lua parte cât mai des la jertia 
altarului spre a se împărtăşi de nenumăratele binetaceri şi: 
haruri ce ni le împărţeşte Impăratul Hristos ia sfânta liturghie. 

Cartea se prezintă în condițiuni tecnice foarte bune cu 
ilustraţiuni originale în text lucrate în Franţa şi cu o copertă 
— icoană în culori — lucrată la Roma. 


Preţul 40 de Lei. 


Ne facem o datorie a spune de la început că numărul ' 
exemplarelor tipărite e foarte mic şi de aceea Prea Cucernicii' 
Preoţi şi credincioşii evlavioşi să se grăbească a o comanda la 

Mănăstirea Francisecană rom. unită 
Str. Piaţa loşia 16 
Oradea. 


Redactor: Coriolan Tămăian - 

